Игорь Иванович Рогов

Игорь Иванович Рогов (17 мамыр 1950 жыл, Баку) — белгілі қазақстандық заңгер, мемлекет қайраткері, заң ғылымдарының докторы. 2021 жылдан бастап Адам құқықтары жөніндегі комиссияның төрағасы. Конституциялық Кеңестің бұрынғы Төрағасы (2004—2017). Қысқаша өмірбаяны 1950&nbsp;ж. мамырдың 17-інде Әзірбайжанның Баку қаласында туған. Ұлты — орыс. Әкесі – Рогов Иван Григорьевич, қайтыс болған, әскери қызметкер, инженер-геолог болған. Анасы – Тагильцева Валентина Степановна, қайтыс болған, мұғалім болып жұмыс істеген. С.М.Киров атындағы Қазақ мемлекеттік университетінің заң факультетін бітірген (1973), құқықтанушы. Заң ғылымдарының докторы. Докторлық диссертациясының тақырыбы: «Экономикалық қылмыспен күрестің мәселелер (қылмыстық-құқықтық және криминологиялық зерттеу)» (1991). Профессор (1994). ҚР-ның Әлеуметтік ғылымдар академиясының академигі (2001). Қазақ және неміс (ауызекі тіл) тілдерін біледі. 1967–1968 жылдары – Алматы ағаш өңдеу комбинатының станокшысы. 1973 жылдан – Алматы қаласы Әуезов аудандық ішкі істер бөлімінің тергеушісі. 1975 жылдан – С.М.Киров атындағы Қазақ мемлекеттік университеті заң факультетінің ассисенті, аға оқытушысы, деканының орынбасары, доценті. 1990 жылдан – ҚР Президенті Кеңсесі мен Министрлер Кабинеті мемлекеттік-құқықтық бөлімінің консультанты, аға референті, құқық қорғау органдары секторының меңгерушісі. 1992 жылдан – ҚР Конституциялық соты төрағасының орынбасары. 1995 жылдан – ҚР Президентінің көмекшісі. 1997 жылдан – ҚР Президентінің Кеңесшісі. 2000 жылдан – ҚР Әділет министрі. 2002 жылдан – ҚР Президенті Әкімшілігі жетекшісінің орынбасары – ҚР Мемлекеттік-құқықтық Басқармасының бастығы. 2004 ж. маусымның 15-інде Қазақстан Республикасы Президентінің Жарлығымен Қазақстан Республикасы Конституциялық Кеңесінің Төрағасы болып тағайындалды. 2017 жылы 11 желтоқсанда лауазымынан босатылды. 2017 жылы 14 желтоқсанда ҚР Тұңғыш Президенті — Елбасы қоры атқарушы директорының орынбасары болып тағайындалды. ҚР Президентiнiң жанындағы Адам құқықтары жөнiндегi комиссияның төрағасы (2021 жылдан бастап). Қазақстан криминологиялық қауымдастығының президенті. Үйленген. Әйелі – Рогова Валентина Георгиевна (1950 жылы туған), адвокат. Ұлы – Денис (1974 жылы туған), заңгер. Қызы – Светлана (1982 жылы туған), заңгер. Ғылыми жұмыстары «Шаруаға қырсыздық пен ысырапқорлыққа қарсы» (1987), «АӨК: тәртіп пен заңдылық» (тең авторы, 1989), «Экономика және қылмыстылық» (1991) кітаптарының, сондай-ақ конституциялық, қылмыстық құқықтың, процестің, криминологияның мәселелер арналған 90-нан астам ғылыми еңбектердің авторы. «Қазақстандағы экономикалық қылмыспен күрестің мәселелер» (1996), «Қазақстан Республикасының Қылмыстық құқығы» (1998), «Сыбайлас жемқорлықтың қарсы әрекетінің негіздері» (2004), «Қылмыс жасалуының себептері» (2004), «Қазақстанның Қылмыстық құқығы» – негізгі бөлімі (2003), «Қазақстанның Қылмыстық құқығы» – жалпы бөлімі (2005), «Қазақстандағы Конституциялық бақылау» (2005) және басқа кітаптардың тең авторы. Марапаттары *Қазақстан Республикасының еңбек сіңірген қайраткері. *«Парасат» орденінің иегері, *«Қазақстан Республикасының тәуелсiздiгiне 10 жыл», *«Тыңға 50 жыл», *«Астана» медальдарымен марапатталған. Сыртқы сілтемелер * [http://www.constcouncil.kz/kaz/ ҚР Конституциялық Кеңесі]